open-index/open-wikipedia-markdown huggingface dataset:
Rasul

I islam er en **rasul** (** رسول**; arabisk: «budbringer») en av fem personer sendt av Allah med et budskap. 

Ifølge Koranen sendte Gud mange profeter (*anbiyaa*, entall *nabi*) til menneskeheten, og Muhammed omtales både som *nabi* og *rasul*; begge ordene betyr profet eller sendebud. Senere muslimsk teologi trekker et skille mellom de mange og de fem. 

Blant de mange profetene som nevnes i Koranen trekkes fem fram som *rasul*: Ibrahim, Musa (Moses), David, Isa (Jesus), og Muhammed, fordi de bringer en «lov» eller «tekst» til sitt folk.
## Se også
* Islams profeter
## Referanser
Rydningsrøys

**Rydningsrøys** er ei steinrøys, et menneskeskapt element i jordbrukslandskap, eller kulturlandskap. For å lette slått og dyrking ble steiner som hindret arbeidet samlet sammen og kastet i en røys. Rydningsrøyser er kulturminner som er vanskelige å tidfeste, men som en hovedregel er de små rydningsrøysene eldre enn midten av 1700-tallet.

Rydningsrøyser har vært et karakteristisk element i jordbrukslandskapet gjennom lang tid. De eldste rydningsrøysene i Norge er datert til yngre steinalder. Fra yngre steinalder og fram til midten av 1700-tallet var rydningsrøysene som regel 2–5 m i tverrmål og kastet sammen for hånd. Ofte lå det mange små rydningsrøyser spredt i åkeren. Enkelte steder er det bevart store arealer med rydningsrøyser, for eksempel i Øverbymarka i Gjøvik der et stort antall rydningsrøyser er fordelt på ca. 1000 dekar . I tilknytning til rydningsrøyser kan det ofte dannes en punktbrink. Det er ei kappe av jord som legger seg på oversiden av rydningsrøysa. En punktbrink er resultat av massetransport nedover en dyrket flate .

Fra midten av 1700-tallet ble det mer vanlig å slepe sammen steinen i færre og større røyser, som vanligvis ligger i utkanten av jordet, som regel nedenfor. Disse større røysene er kjørt sammen med hest og slede.

Rydningsrøysene fra midten av 1700-tallet og framover kan være store og godt synlige elementer i landskapet, mens de eldre kan være små og unnselige, og vanskelige å skille fra naturskapte formasjoner. Mange steder kan tidligere dyrket mark være gjengrodd, mens en overflate ryddet for stein og steinrøyser i yttergrensen forteller at her har det vært åker og eng en gang i fortiden.

Karbondatering (eller C-14-metoden) og pollenprøver under røysene har gitt viktig informasjon om aktiviteten på stedet.

## Referanser


## Eksterne lenker

:*Clearance Cairns, video og kommentarer om rydningsrøys på *YouTube*.
Tatjana Kazankina

**Tatjana Vasiljevna Kazankina** (russisk: Татьяна Васильевна  Казанкина; født 17. desember 1951 i Petrovsk, Saratov oblast) er en tidligere sovjetrussisk løper som satte sju verdensrekorder og vant tre OL-gull i løpet av karrieren.

En måned før OL 1976 i Montréal, ble Kazankina den første kvinnen som løp 1500&nbsp;meter under 4 minutter, med tiden 3.56,0, en forbedring av Ljudmila Braginas verdensrekord med 5,4 sekunder. I Montreal-lekene vant hun gull på 800 meter (på ny verdensrekord) og 1500 meter. Under OL 1980 i Moskva løp hun 1500&nbsp;m på 3.52,47, og ble dermed den første kvinnen som løp distansen raskere enn den finske løperlegenden Paavo Nurmi. Denne verdensrekorden ble stående i tretten år, og er fremdeles (juli 2007) europeisk bestenotering. Karrieren tok en brå slutt da hun i september 1984 ble utestengt i 18 måneder etter at hun nektet å avlegge dopingprøve etter et 5000-meterløp i Paris.

## OL-medaljer
* 1976  Montréal &ndash;  **Gull** i friidrett, 800 meter damer   Sovjetunionen 
* 1976  Montréal &ndash;  **Gull** i friidrett, 1500 meter damer   Sovjetunionen
* 1980  Moskva &ndash;  **Gull** i friidrett, 1500 meter damer   Sovjetunionen

## Referanser


## Eksterne lenker
* 
* Artikkel i Encyclopædia Britannica om Tatjana Kazankina
* ''Almost Forgotten Star'' &ndash; Intervju med Tatjana Kazankina
Relax, Take It Easy

**«Relax, Take It Easy»** er en sang av Mika, fra hans debutalbum *[[Life in Cartoon Motion]]*. Sangen kom ut i 2007 og ble en hit i flere land. 
## Eksterne lenker
*
Erik Bråthen

**Erik Mellevold Bråthen** (født 16. september 1987) er en norsk fotballspiller som for tiden er klubbløs.

Bråthen kom fra Kvik Halden til Fredrikstad FK foran 2007-sesongen. Han ble byttet inn i kampen mot Aalesund da Rami Shaaban måtte ut med skade i pausen. Bråthen har flere kamper på aldersbestemte landslag. Den 8. mars 2010 meldte han overgang til Rosenborg.

Bråthen ble byttet inn til pause i kampen mot Vålerenga da Daniel Ørlund fikk en smell i ansiktet. Han stod en bra omgang,og slapp ikke inn noen mål.

## Referanser


## Eksterne lenker
* 
* Profil på RBK.no
* Erik Mellevold Bråthens spillerprofil på ffksupporter.net
Danny Saucedo

**Daniel Gabriel Alessandro Saucedo Grzechowski**, mer kjent under artistnavene **Danny Saucedo** eller bare **Danny**, (født 25. februar 1986 på Södermalm i Stockholm, Stockholms län) er en svensk popartist, komponist og sanger.

Han ble kjent som deltaker i *Idol* i 2006. Fire av hans sanger har til nå plasserte seg på den svenske singellisten: «Öppna din dörr» på 24.-plass i 2006 og «Tokyo», 31 uker i 2007, med nummer én som beste, «Play It for the Girls», 18 uker i 2007, med nummer én som beste og «If Only You» med Therese, 15 uker i 2007. Han ble den sjette finalisten som røk ut i uke 44.

## Bakgrunn
Danny har en boliviansk mor og en polsk far. Han snakker i tillegg til svensk også engelsk, spansk, polsk og fransk.

Musikken har alltid vært en stor del av Saucedos liv og han begynte å synge allerede som treåring. Han er klassisk skolert og har studert ved Adolf Fredriks musikklasser, Lilla Akademin og ved Södra Latins gymnasium i Stockholm. 

Saucedo har også siden barndommen sunget i mange av Katarina kirkens ulike kor og spilte i 2005 en av hovedrollene i musikalen Just Job som ble skrevet og satt opp i forbindelse med Katarina kirkes 250-årsjubileum. Saucedo var med som statist i filmen Ondskan (Ondskapen) 2003 og er fetter til sangeren David Hellman i det svenske hardrockbandet CRASHDÏET. 

I år 2006 ble han kåret til Sveriges syvende mest sexy mann av avisen ''Plaza Kvinna''.

9. desember 2006 opptrådte han med blant andre Markoolio og Amy Diamond under et juleshow i Globen. I 2007 slapp han hitlåten «Tokyo» og senere albumet *Heart Beats*.

Danny hadde også en mindre statistrolle i filmatiseringen av Jan Guillous bok *[[Ondskapen]]*. 

Familien består av mamma Patricia, pappa Piotr og storebror Leandro.

## Deltakelse i ''Idol 2006''

## Diskografi

### Album
*16. november, 2006 – *[[Det bästa från Idol 2006]]*
*30. mai, 2007 – *[[Heart Beats]]* #1
*24. desember, 2008 – *[[Set Your Body Free]]* #2
*2011 – *In the Club* #3
*2015 – *Hör vad du säger men jag har glömt vad du sa*
*2015 – *Så Mycket Bättre - Tolkningarna*

### Singler (utvalg)
*5. februar, 2007 – «Öppna din dörr» #24
*5. februar, 2007 – «Tokyo» #1
*21. mai, 2007 – «Play It For The Girls» #1
*21. mai, 2007 – «If Only You» (feat Therese) #3
* 2008 – «Hey (I've Been Feeling King of Lonely)»
* 2008 – «Radio» #2
* 2009 – «Need to Know» #39
* 2009 – «All on You» #17
* 2011 – «If Only You» (Danny + Freja)
* 2011 – «In the Club» #2
* 2011 – «In Your Eyes»
* 2012 – «All In My Head»
* 2012 – «Delirious»
* 2012 – «Amazing» #2
* 2013 – «Todo El Mundo (Dancing In The Streets)»
* 2015 – «Brinner I Bröstet» (med Malcolm B)
* 2015 – «Sommar» (med Malcolm B)
* 2015 – «Dör för dig»
* 2016 – «Hör Vad Du säger Men Har Glömt Vad Du Sa»
* 2016 – «Vaknat»
* 2016 – «För Kärlekens Skull»
* 2016 – «Se Mig»
* 2016 – «Snacket På Stan»
* 2017 – «Jag Får Inte Nog»
* 2017 – «Dansa Med Mig»
* 2019 – «Du Vet Att Jag Gråter»
* 2019 – «De Ba Livet»
* 2020 – «Ere Bara Jag»
* 2021 – «Dandi Dansa»

## Referanser


## Eksterne lenker
* 
* 
* 
* 
* Offisiell fanclub
* Offisiell Idol-blogg
* Blogger om: Danny Saucedo
Øivind Bergh

**Øivind Ingvard Bergh** (1909–1987) var en norsk dirigent og fiolinist. Han var med på å etablere Kringkastingsorkestret og var orkesterets dirigent fra starten i 1946, og frem til 1976.

## Bakgrunn
Han var utdannet i Dresden i Tyskland og var frilansmusiker (klassisk og jazz) i 1930-årene, blant annet i kvartetten Funny Boys 1932–1939. 

I 1938 var han som andrefiolinist med til å starte Oslo Strykekvartett, og året etter startet han sitt eget orkester, Bristolorkesteret (ved Hotel Bristol i Oslo), som virket under den tyske okkupasjonen av Norge. Hans orkester ble brukt ved innspillinger av blant andre Alf Prøysen, og ble med sine 24 musikere husorkester i NRK da Bergh ble ansatt som dirigent i 1946.

Dette ble til Kringkastingsorkestret, som han ledet frem til 1976 i over 5000 konserter  og ved en lang rekke plateinnspillinger. En av de mest populære programposter han ledet, var *Melodihalvtimen*, og det var Bergh som fikk popularisert Edvard Fliflet Bræins *Ut mot havet* fra 1948. Bergh var programleder for den norske finalen i Melodi Grand Prix 1966. Han var bror av Sverre Arvid Bergh, og sammen dirigerte de Oslo Nye Teaters oppsetning av *[[Cabaret]]* i 1968. Til 150-årsjubileet for norsk-amerikansk utvandring i 1975, dirigerte han Carnegie Halls orkester.  

Øivind Berghs minnepris ble innstiftet i 1989.

## Utmerkelser
* Peer Gynt-statuetten 1976
* Oslo bys kulturpris 1987 på  kroner

## Utgivelser
* 
* 

## Referanser
# Øivind Bergh i Scenewebarkivet




## Eksterne lenker
* 
* 
*
Sverre Bergh

**Sverre Bergh** er navnet til flere personer:

*Sverre Arvid Bergh (1915&ndash;1980), norsk musiker og komponist
*Sverre Bergh (motstandsmann) (1920&ndash;2006), norsk spion og motstandsmann
Fylkesvei 326 (Akershus)

**Fylkesvei 326 i [[Akershus]]** gikk mellom Tømmerbråten og fylkesgrensen ved Mørkåsen i Enebakk. Veiens lengde var 8,9&nbsp;km.

2019 ble veien erstattet av fylkesvei 1510 og av en delstrekning av fylkesvei 1030.

## Kommuner og knutepunkter

* Tømmerbråten
* fra Burstad til  Enebakk (5,4&nbsp;km)
*Endepunkt fylkesgrensen ved Mørkåsen →  (Østfold) til  Spydeberg stasjon →  i Spydeberg

## Referanser


## Eksterne lenker
* Vegvesenets vegkart
Fylkesvei 328 (Akershus)

**Fylkesvei 328 i Akershus** gikk mellom Eikebergdalen og Kirkebygda, og merllom Bjerke og Knurrestad i Enebakk.

Traséer: Bjerke – Knurrestad (2,6&nbsp;km), Enebakk kirke – Eikebergdalen (2,2&nbsp;km).

2013 ble veien erstattet av fylkesvei 1512 og fylkesvei 1513.

## Kommuner og knutepunkter

----Forbindelse via fylkesvei 120
----

*Endepunkt Knurrestadvika

## Referanser


## Eksterne lenker
* Vegvesenets vegkart
Villcamping

**Villcamping** er i hovedsak et uttrykk som brukes om camping (overnatting), særlig med bobiler, på andre steder enn tilrettelagte campingplasser. Uttrykket brukes særlig om camping på rasteplasser og i naturen. Ordet brukes ofte av campingplasseiere som misliker at campingfolk overnatter gratis og ikke bruker penger på campingplasser. Basert på artikler i medlemsbladet *Bobilen* fra Norsk bobilforening er villcampere bakgrunn for at la Guarda Civil i Spania vekker folk og bortviser dem fra parkeringsplasser og henviser campere til campingplasser i stedet.

Ifølge definsjonen til Norsk Caravan Club betyr villcamping «å slå leir og overnatte der det er forbudt», i motsetning til fricamping som de definerer som «å slå leir og overnatte der det ikke uttrykkelig er forbudt.»

## Se også
* Overlanding, reise til avsides steder, vanligvis med terrengbil
* Van life, livsstil der man bor i en varebil eller annet kjøretøy

## Eksterne lenker
* Norsk Caravan Club - definisjoner
Autun

**Autun** er en by og kommune øst i Frankrike i departementet Saône-et-Loire i regionen Bourgogne-Franche-Comté. Byen ligger ved elven Arroux og har i henhold til folketelling i 2014 en befolkning på 13&nbsp;955 innbyggere. Stedet var målgang i den femte etappen av Tour de France 2007.

Autun ble grunnlagt under prinsipatet i det tidlige Romerriket ved Augustus og fikk da navn etter den romerske keiseren som Augustodunum. Hensikten var å opprette en romersk hovedstad for det galliske *aeduii*, haeduere, som da hadde Bibracte som sitt politiske sentrum og som lå rundt 25&nbsp;km unna. I romersk tid kan byen ha hatt en befolkning på mellom 30&nbsp;000 og 100&nbsp;000 mennesker, i henhold til ulike beregninger. Flere strukturer av den romersk arkitektur er fortsatt synlige, blant annet bymur, byport og et romersk amfiteater. I 725 ble byen angrepet av islamittiske styrker fra muslimske Spania og var det nordligste stedet som muslimene erobret i Vest-Europa i tidlig middelalder før de ble slått tilbake.

## Befolkningsutvikling
***Antall innbyggere i kommunen Autun***

## Referanser


## Eksterne lenker
* 
* Kommunedata INSEE
Daniel Gralath

**Daniel Gralath** (født 30. mai 1708 i Danzig, død 23. juli 1767 i Danzig)  var en tysk fysiker og borgermester i Danzig.

Gralath tilhørte en velstående handelsslekt fra Danzig. Han studerte jus og filosofi i Halle, Leyden og Marburg fra 1728 til 1734.

Han ble senere rådsherre og i 1763 borgermester i fødebyen. Gralath var svigersønn av Jacob Theodor Klein, bysekretær og vitenskapsmann.

Gralath er kjent for sitt arbeid med elektrisitet, han grunnla Naturforschende Gesellschaft in Danzig, og gjentok eksperimentene til Ewald Georg von Kleist.

Daniel Gralath var også den første som laget et elektrisk batteri. Mellom 1747 og 1756 utgav han *Geschichte der Elektrizität* i tre bind.

## Referanser
Gaston Roelants

**Gaston Roelants** (født 1937) er en belgisk tidligere friidrettsutøver.

I sitt første internasjonale mesterskap kom han på fjerdeplass på 3000 meter hinder under OL 1960 i Roma. Han vant gullmedaljen på samme distanse under EM 1962 i Beograd, og fulgte to år senere opp med gull i OL 1964 i Tokyo. Han satte også to verdensrekorder på denne distansen, siste gang med tiden 8.26,4 (1965). Under EM 1966 i Budapest ble det bronsemedalje, og han gikk deretter over til å konkurrere over lengre distanser. To ganger satte han verdensrekorder på 20&nbsp;000 meter og 1 times løp. Siste gang, i 1972, lød rekordene på 57.44.4 og 20&nbsp;878 meter, og han fikk to EM-medaljer på maratondistansen, sølv i Athen 1969 og bronse i Roma 1974.

Fire ganger vant han VM i terrengløp (1962, 1967, 1969 og 1972), og tre ganger kom han på andreplass.

## Referanser


## Eksterne lenker
*
Forskningsorganisasjon

**Forskningsorganisasjon** er et bredt samlebegrep for organisasjoner som utfører forskning. En forskningsorganisasjon kan være offentlig eller privat, og organisert på mange ulike måter.

Universitetene utgjør en viktig forskningsutførende sektor. I mange land finnes det også offentlige eller private forskningsorganisasjoner utenfor universitetene, slik som instituttsektoren i Norge.

Både statlige etater og private selskaper kan drive egen forskning, særlig av mer anvendt natur.
Gustav Lantschner

**Gustav Adolf «Guzzi» Lantschner** (1910–2011) var en østerriksk-tysk alpinist. Han ble verdensmester i utfor i 1932, og vant totalt tre VM-medaljer og en bronsemedalje under OL. Hans eldre bror Hellmut Lantschner var også alpinist.

Med VM-tittelen i utfor i Cortina d'Ampezzo i 1932 ble han historiens første verdensmester i alpint for Østerrike. Han tok i tillegg bronsemedalje i kombinasjonsøvelsen. Året etter, under VM 1933 i hjembyen Innsbruck vant han sølv i slalåm.

I 1935 tok Lantschner tysk statsborgerskap, og konkurrerte for Tyskland under Vinter-OL 1936 i Garmisch-Partenkirchen. Han kjørte ned til andreplass i slalåm og tredjeplass i utforrennet. Han tok dermed sølv i kombinasjonen, bare slått av Franz Pfnür.

Suksessen på ski gjorde ham også til en ettertraktet skuespiller i diverse eventyr- og fjellfilmer. I 1931 spilte han for eksempel sammen med Leni Riefenstahl og Rudi Matt i *Der weiße Rausch*. Mellom 1936 og 1938 arbeidet Lantschner som kameramann i Riefenstahls film *[[Olympia (film)|Olympia]]*.

Lantschner bodde i Krailling. Han kjørte på ski til han fylte 88 år.

## Referanser


## Eksterne lenker
* 
*
Michael Weikath

**Michael Ingo Joachim Weikath** (født 7. august 1962) er en tysk musiker. Han er gitarist og låtskriver for power metal-bandet Helloween. Weikath bor for tiden i Tenerife i Spania.

## Diskografi
### Studioalbum
* *[[Helloween (EP)|Helloween]]* (1985)
* *[[Walls of Jericho]]* (1985)
* *[[Keeper of the Seven Keys Part 1]]* (1987)
* *[[Keeper of the Seven Keys Part 2]]* (1988)
* *[[Pink Bubbles Go Ape]]* (1991)
* *[[Chameleon (Helloween-album)|Chameleon]]* (1993)
* *[[Master of the Rings]]* (1994)
* *[[The Time of the Oath]]* (1996)
* *[[Better Than Raw]]* (1998)
* *[[The Dark Ride]]* (2000)
* *[[Rabbit Don't Come Easy]]* (2003)
* *[[Keeper of the Seven Keys &ndash; The Legacy]]* (2005)
* *[[Gambling with the Devil]]* (2007)

### Live
* *[[I Want Out Live]]* (1989) – Bare i USA
* *[[Keepers Live]]* (1989) – Bare i Japan
* *[[Live in the UK]]* (1989)
* *[[High Live]]* (1996)
* *[[Keeper of the Seven Keys &ndash; The Legacy World Tour 2005/2006]]* (2007)

## Eksterne lenker
* 
*
EuroGeoSurveys

**EuroGeoSurveys** er en nonprofit organisasjon innen European Geological Surveys som har som formål å gi råd til det europeiske samfunnet innen alle fagområder innen geovitenskap. Hovedkontoret ligger i Brussel.

## Referanser


## Eksterne lenker
*
Carlos Luciano da Silva

**Carlos Luciano da Silva**, bedre kjent som **Mineiro** (født 2. august 1975, i Porto Alegre, Rio Grande do Sul) er en brasiliansk fotballspiller. Han spilte defensiv midtbane for Bundesliga-klubben Hertha Berlin. I 2008 ble han hentet til Chelsea FC. Her har han ennå ikke fått sjansen på førstelaget.

## Referanser


## Eksterne lenker
* 
* 
*  Sambafoot
Forum of European Geological Surveys

**Forum of European Geological Surveys** (**FOREGS**) er en uformell gruppe som består av direktørene fra de ulike avdelingene av EuroGeoSurveys. Gruppen ble etablert i 1971.

## Eksterne lenker
*Hjemmeside
International Union of Geological Sciences

**International Union of Geological Sciences** (**IUGS**) er en av de største ikke-statlige forskningsorganisasjonene i verden. Organisasjonen ble etablert i 1961.

IUGS er medlem av *International Council of Scientific Unions*. IUGS støtter arbeidet med geovitenskapelige problemer, spesielt når det gjelder internasjonalt samarbeid.

## Referanser


## Eksterne lenker
*
St Albans katedral

**St Albans katedral** (tidligere **St Albans Abbey**, offisielt **Cathedral and Abbey Church of St Alban**) er en anglikansk katedral i St. Albans i Hertfordshire i England. 

Den var tidligere en klosterkirke i den katolske kirke. Det var tilsluttet benediktinerordenen. Klosteret ble nedlagt i den engelske reformasjonen.

Med en lengde på 106 meter er St Albans den lengste katedralen i England, og den nest lengste i Storbritannia. Store deler av den er fra normannisk tid. Den fikk status som katedral i 1877. 

## Den romanske klosterkirken
Byggingen ble påbegynt i 1077 under ledelse av abbed Paul, og ble innviet i 1115. Den er trolig bygd med St. Etienne-kirken og Treenighetskirken - begge i Caen i Frankrike som forbilder.

En stor del av kirkens eldste deler er bevart. Den hadde:
* Et våpenhus i vest, men det er borte. 
* Et skip med to sideskip adskilt med pilarer. Pilarene i det nordre sideskipet er bevart.
* To tverrskip mot nord og sør. Begge tverrskipene hadde to apsiser hver på østsiden.
* Selve koret var avsluttet med en apsis i øst. Sideskipene var forlenget østover. Det er uvisst om de ble avsluttet med en tverrvegg, eller gikk rundt apsisen (ambulatorium). Kortaket hadde hvelving.
* Kirken var uten krypt.

Vestenden av skipet ble ombygd på slutten av 1100- og begynnelsen av 1200-tallet, og koret i perioden 1250-1320. Fasaden ble nyoppbygd på slutten av 1800-tallet.

## Personer knyttet til katedralen
*Peter Hurford, organist

## Referanser


## Eksterne lenker
*
Geovitenskapelig forskningsorganisasjon

En **geovitenskapelig forskningsorganisasjon** er en forskningsorganisasjon innen geovitenskap, for eksempel:

*EuroGeoSurveys
*FOREGS
*International Union of Geological Sciences – IUGS
*ProGeo: European Association for the Conservation of Geological Heritage
*Commission for the Geological Map of the World
*Division of Ecological and Earth Sciences (UNESCO)

## Norske geovitenskapelige forskningsorganisasjoner
*  NGU
*  Akvaforsk
*  Havforskningsinstituttet
*  IFE
*  Jordforsk
*  Marintek
*  Meteorologisk institutt
*  NERSC
*  NILU
*  NINA
*  NIVA
*  Norges geotekniske institutt
*  Norsk Polarinstitutt
*  Norsk Polarinstitutt - Geo-NP NET
*  SINTEF Petroleumsforskning
*  Svanhovd miljøsenter
Michael Kiske

**Michael Kiske** (født 24. januar 1968 i Hamburg, Vest-Tyskland) er en tysk låtskriver og hovedvokalist i det tyske power metal-bandet Helloween. Kiske var hovedvokalist i Helloween fra 1986 til 1993, og ble igjen medlem i bandet i 2016 sammen med Kai Hansen. I Helloween deler Kiske idag rollen som hovedvokalist med Andi Deris og Kai Hansen (som også er gitarist i bandet). 

## Diskografi
### Helloween
* *[[Keeper of the Seven Keys Part 1]]* (1987)
* *[[Keeper of the Seven Keys Part 2]]* (1988)
* *[[Live in the U.K.]]* (1989)
* *[[Pink Bubbles Go Ape]]* (1991)
* *[[Chameleon (Helloween-album)|Chameleon]]* (1993)

### Michael Kiske
* *[[Instant Clarity]]* (1996)
** *[[Always (EP)|Always]]* (1996)
** *[[The Calling (EP)|The Calling]]* (1996)
* *[[Readiness to Sacrifice]]* (1999)
* *[[Kiske]]* (2006)
* *[[Past In Different Ways]]* (2008)

### SupaRed
* *SupaRed* (2003)

### Place Vendome
* *Place Vendome* (2005)
* *Streets Of Fire (2008)*
* *Thunder in the Distance (2013)*

### Avantasia
* *The Metal Opera (2001)*
* *The Metal Opera Part 2 (2002)*
* *Lost in Space Part II (EP) (2007)*
* *Lost in space Part I & II (2008)*
* *[[The Scarecrow (2008)]]*
* *The Wicked Symphony (2010)*
* *Angel of Babylon (2010)*
* *[[The Mystery Of Time]]* (2013)

### Kiske/Somerville
* *Kiske/Somerville* (2010)

### Unisonic
* *Ignition (EP) (2012)*
* *Unisonic (2012)*

## Bildegalleri

Fil:Michael Kiske 1.jpg
Fil:Michael Kiske live 2013.jpg
Fil:Unisonic, Skogsröjet 2012 6.jpg
Fil:Unisonic, Skogsröjet 2012 3.jpg
Fil:Michael Kiske with Helloween 2018.jpg
Fil:Helloween-Michael Kiske by vSpectrum.jpg
Fil:Helloween - Pumpkins United - Wacken Open Air 2018 51.jpg


## Referanser


## Eksterne lenker
* 
* 
*
Pavelig legat

**Pavelig legat** (fra latin *legatus*) er en personlig representant for paven til en stat eller til en del av Den katolske kirke. Han er utstyrt med fullmakt til å tale på pavens vegne, og ofte til å avgjøre enkelte spørsmål med pavelig autoritet. Dette kan både gjelde trosspørsmål og praktiske spørsmål som opprettelse av et bispedømme. 

Legaten utnevnes direkte av paven. Denne retten til å utpeke representanter og dermed overdra en del av den pavelige myndighet til en annen person har vært omstridt flere ganger i historien. Pavelige legater innkalte ofte legatinske råd (synode), som behandlet kirkestyret og andre kirkelige spørsmål. Ifølge pave Gregor VII, som skrev i *Dictatus papae*, at en pavelig legat presiderer «over alle biskoper i et råd, selv om han er underordnet i rang, og han kan avsi dom om avsetting mot dem». I middelalderen var et sådant råd det vanlige virkemiddelet for at en pavelig legat kunne fremme sine direktiver.

Det finnes flere typer pavelige legater:

* **Apostolisk legat**: Sendes til stater som Den hellige stol ikke har diplomatiske forbindelser med, for å virke som et bindeledd mellom Roma og den lokale katolske kirke. En slik legat er ikke akkreditert som diplomat. 
* **Legatus a Latere**: Dette er den høyeste rangen, og kan kun gis til en kardinal. Oppdraget er normalt svært kortvarig, ettersom rangen gir alle pavelige fullmakter, som om paven selv var til stede. 
* **Legatus Natus**: Eg. «født legat», en legat som ikke er utnevnt spesifikt, men som får stillingen ex officio. Vanligvis er det en biskop som har dette som et privilegium knyttet til sitt bispesete. 
* **Legatus Missus**: Eg. «sendt legat», en legat som sendes ut på et spesifikt oppdrag.
* **Guvernørlegater**: Historisk ble enkelte provinser i Italia styrt av pavelige guvernører med status som legater.

## Se også
* Nuntius

## Referanser
Commission for the Geological Map of the World

**CGMW** er den eldste internasjonale organisasjonen innen geovitenskap etter International Geological Congress (IGC). Organisasjonen ble etablert i 1881 i Bologna. Det er en non-profit vitenskapelig og pedagogisk virksomhet.

Formålet er å arbeide for, koordinere og publisere geovitenskapelige kart.

CGMW ligger under International Geological Congress (IGC) og tilknyttet International Union of Geological Sciences (IUGS).

## Referanser


## Eksterne lenker
*
Division of Ecological and Earth Sciences

**Division of Ecological and Earth Sciences** er avdeling for geovitenskap innen FNs organisasjon for utdanning, vitenskap, kultur og kommunikasjon (UNESCO). FN-organisasjonen ble etablert den 16. november 1945.

UNESCO skal være et laboratorium for ideer som skal sette standard for internasjonale avtaler. Dessuten skal UNESCO være en konflikløser – et mellomledd for å dele informasjon og kunnskap – og en medlemsorganisasjon for 192 land og seks assosierte medlemmer.

## Eksterne lenker
* Hjemmeside
Eugen Schmidt

**Eugen Stahl Schmidt** (født 17. februar 1862, død 7. oktober 1931) var en dansk skytter og friidrettsutøver. Han deltok under OL 1896 i Athen og OL 1900 i Paris.

I 1896 deltok Schmidt i øvelsen militærrifle, der han kom på delt 12.-plass med 845 poeng. Han traff målet 12 ganger på 40 skudd. Han deltok også på 100 meter, der han ble utslått etter fjerdeplass i sitt heat.

I OL 1900 deltok han på det sammensatte laget (Danmark/Sverige) som vant gull i tautrekking.

## OL-medaljer
* 1900  Paris -  **Gull** i tautrekking, (Svensk/dansk-lag)

## Referanser


## Eksterne lenker
*
Boksing under Sommer-OL 1928

**Boksing under Sommer-OL 1928** ble arrangert fra 7. til 11. august 1928 på Krachtsportgebouw i Amsterdam. 

144 utøvere fra 29 nasjoner konkurrerte i åtte vektklasser. Italia ble beste nasjon med 3 gullmedaljer, de ble vunnet av Vittorio Tamagnini, Carlo Orlandi og Piero Toscani.

## Medaljefordeling

## Resultater
### [[Fluevekt]]

## [[Bantamvekt]]

## [[Fjærvekt]]

## [[Lettvekt]]

## [[Weltervekt]]

## [[Mellomvekt]]

## [[Lett tungvekt]]

## [[Tungvekt]]

## Referanser


## Litteratur
*

## Eksterne lenker
* Boxing at the 1928 Summer Olympics hos olympedia.org
Hawangen

**Hawangen** er en kommune i distriktet Unterallgäu i Bayern i Tyskland. Kommunesenteret ligger rundt 5 km øst for Memmingen.

## Bilder

Fest-_und_Sporthalle_Hawangen_2012.jpg|Fest- og sportshallen i Hawangen


## Referanser


## Eksterne lenker
*
Tredje Mosebok

**Tredje Mosebok** eller **Leviticus** (hebraisk:  – *Wayyiqrâ*, «Og [Herren] ropte») er den tredje boken i Bibelen, både i den jødiske tora og det kristne Gamle testamente. På latin kalles *Leviticus* fordi den omhandler skillet mellom prestestanden som nedstammer fra Aron og de andre, levittene. 

De fleste av kapitlene (Tredje Mosebok 1–7, 11–27) består av Guds taler til Moses som han er beordret til å gjenta for israelittene. Det skjer innenfor fortellingen av Andre Mosebok om israelittenes utferd fra Egypt (*Exodus*) etter at de har forlatt det egyptiske rike og nådd Sinaifjellet (Andre Mosebok 19:1). Andre Mosebok forteller hvordan Moses ledet israelittene i å bygge Tabernakelet (Andre Mosebok 35–40), basert på Guds instruksjoner (Andre Mosebok 25–31) Deretter, i Tredje Mosebok, forteller Gud israelittene og deres prester hvordan å gjøre ofringer i Tabernakelet og hvordan å oppføre seg mens de har slått leir rundt teltet med helligdommene (Andre Mosebok 40:17). og israelittenes vandring bort fra Sinai (Fjerde Mosebok 1:1, 10:11).

## Referanser
ProGeo

**ProGEO**, *The European Association for the conservation of the Geological Heritage*, er en europeisk organisasjon med hovedformål å spre kunnskap og arbeide for den del av naturvernet som hører til den geologiske naturverden.

*First International Symposium* i Digne i 1991 danner grunnlaget for åpen, geofaglig debatt i Europa.

## Eksterne lenker
* Hjemmeside
Frank Wiafe Danquah

**Frank Wiafe Danquah** (født 14. oktober 1989) er en nederlandsk tidligere fotballspiller med ghanesisk opprinnelse. Han hadde en lovende start på karrieren, da han spilte for Ajax' og Newcastles ungdomsklubber.
På seniornivå spilte Danquah for ulike klubber i Europa, men levde ikke helt opp til forventningene og fikk aldri spille for noen av de store klubbene.

## Referanser


## Eksterne lenker
*
Geologisk kart

**Geologisk kart** eller **berggrunnskart** viser geografisk fordeling av berggrunnen eller løsmassene. Videre er gjerne markert forkastninger, malmforekomster, og strøk og fall.

## Geologisk kart over Norge
Norges geologiske undersøkelse (NGU) samler data og lager geologiske kart over Norge og gjør kartene offentlig tilgjengelig. 

NGU anslår at: 

* Over 60 prosent av berggrunnen kartlagt i målestokk 1:50 000.
* Ca. 30 prosent av landets løsmasser, blant annet områder med potensiell kvikkleire, er kartlagt i samme målestokk.
* 60 prosent er dekket av ulike typer moderne, geofysiske målinger som gjøres av fly og helikopter. 
* Det er også kartlagt over 260 000 kvadratkilometer havbunn.

## Se også
* Statens kartverk
* Norges geologiske undersøkelse
* Norges berggrunn

## Eksterne lenker
* Kartbibliotek NGU
* Geologic Maps* fra USGS National Park Service*
* USGS National Database USA 

## Litteratur
* L. Alnæs: *Industrimineraler og naturstein*. I: *Nasjonalatlas for Norge*. Statens kartverk 1990.
Urinsyregikt

**Urinsyregikt** er en sykdomstilstand som skyldes for høy konsentrasjon av urinsyre i blodet. Når konsentrasjonen blir for høy, løser ikke syren seg opp slik den skal, og danner i stedet krystaller. Disse kan legge seg i ledd eller under huden. En vanlig form for urinsyregikt er **podagra**, når krystallene legger seg i stortåleddet. 

Tilstanden kan skyldes medfødte feil, bivirkninger av enkelte medikamenter, kreft, nyresykdom eller sult. Menn har ti ganger så stor fare for å bli rammet av urinsyregikt som kvinner. For menn inntreffer det normalt etter 40-årsalderen, mens det for kvinner nesten alltid er etter overgangsalderen. 

Urinsyregikt kan forebygges med et kosthold som inneholder mye frukt og grønt, gjennom å unngå overvekt og å være forsiktig med fett, sukker, alkohol og rødt kjøtt. Det finnes også forebyggende medisiner, som særlig brukes av personer som har hatt et anfall av urinsyregikt. Den regnes ofte som en livsstilssykdom. Tilstanden kan behandles med medikamenter som indometacin og naproxen. 
## Kjendiser med podagra
*Matilde av Toscana (1046–1115).
*Benjamin Franklin (1706–90).
*Mel Smith (1952–2013), britisk komiker.
## Podagra i tegneserie
I tegneserien Knoll og Tott har Kaptein Vom podagra. Raseriet til kaptein Vom, som ble plaget med at guttene kom borti hans svært vonde tå, var nøye beskrevet.

## Referanser


## Eksterne lenker
* 
* "Urinsyregikt"; Bindevevssykdommer.no
Suffragan Bishops Act 1534

***Suffragan Bishops Act 1534*** (*26 Henry VIII c. 14*), også kjent som ***Ecclesiastical Appointments Act 1534***, var en lov som ble vedtatt av Det engelske parlamentet i 1534. Den åpnet for utnevnelse av assisterende biskoper, *suffraganbiskoper*, i England og Wales. Tradisjonen med å utnevne biskoper som får tittel etter en annen by i bispedømmet enn den bispedømmet ligger i begynte med denne loven. 

Loven regnes som et av parlamentsvedtakene som drev gjennom reformasjonen i England.
Debra Adamson

**Debra Adamson** (født 20. november 1969) en engelsk gitarist og utøvende musiker. Hun er konservatorieutdannet i London og deretter ved University of Reading, hvor hun tok graden Master of Music i solospill på gitar.  Hun kommer fra Hampshire i Sør-England, og har opptrådt som solist ved mange anledninger, deriblant også Cannington International Guitar Summer School og Oatridge International Guitar Festival. 

I tillegg til utøvende virksomhet har hun vært dommer ved gitarkonkurranser under musikkfestivaler i England, og har også vært anmelder for  fagtidsskriftet Classical Guitar magazine. For tiden jobber hun både ved Rana musikkskole og Mjølan videregående skole.

Hun har siden midten av 1990-tallet vært gift med gitaristen Arne Brattland.

## Referanser
.mil

**.mil** (**mil**itary) er generisk toppnivådomene på internett for USAs forsvarsdepartement og dets underordnede organisasjoner. Det var et av de første toppnivådomenene, opprettet i januar 1985.

USA er det eneste landet som har et toppnivådomene for sitt militære. Andre land benytter ofte andrenivå-domener for dette, som *.mod.uk* for Storbritannias forsvarsdepartement. Mange andre land benytter andrenivå-domener av typen *.mil.xx* (hvor «xx» er landets toppnivådomene).

Selv om USAs militære har sitt eget toppnivådomene, så bruker de likevel *[[.com]]*-domener for noen av sine rekrutteringsnettsteder, så som ''goarmy.com''. Dessuten bruker militæret .edu-domener for sine tjenesteakademier: United States Military Academy, United States Coast Guard Academy, United States Naval Academy, og United States Air Force Academy som alle kan nås gjennom både et *.edu* og et *.mil*-domene. Det offisielle idrettsprogrammets nettsteder til alle tre akademier bruker *.com*-domener.

Forsvarsdepartementet har imidlertid nylig også brukt enkelte «vanity domains» innen *.mil*, så som ''americasupportsyou.mil''.

## Eksterne lenker
* IANA .mil whois informasjon 
* RFC 920. Definerte *.mil* og de øvrige opprinnelige toppnivådomenene.
Treasons Act 1534

***Treasons Act 1534*** (*26 Henry VIII. c. 13*) var en lov som ble vedtatt av Det engelske parlamentet under Henrik VIII i 1534. 

Loven ble vedtatt etter *[[Act of Supremacy|Act of Supremacy 1534]]*, som gjorde kongen til overhode for Den engelske kirke. Med *Treasons Act* ble det regnet som høyforræderi, belagt med dødsstraff, ikke å anerkjenne *Act of Supremacy*. Blant de som ble henrettet etter denne loven var Thomas More og John Fisher. 

*Treasons Act* ble trukket tilbake av Maria I.

## Eksterne lenker

* Full tekst (engelsk)
Peterspenger

**Peterspenger** eller **Romaskatt** var en avgift til pavestolen som lekfolk i nordeuropeiske land betalte i middelalderen. England regnes som peterpengenes opprinnelsesland; men etter hvert måtte også Danmark, Sverige, Norge, Polen og den tyske ordens stat i Preussen betale. Peterspengene er den eldste dokumenterte pengeavgift vi kjenner fra norsk middelalder, og også den som varte lengst. Visstnok ble den innkrevd fra tiden etter opprettelsen av en norsk kirkeprovins (1152/53) og til reformasjonen i 1537.

Plikten itl å betale med en penning ble lovfestet i norsk kristenrett og pavelige forordninger. I gammel kristenrett (fra tiden 1150-1200) måtte alle overhoder for en husstand betale ut fra anslått eiendomsverdi på minst tre mark norsk mynt, fraregnet våpen og gangklær. «*Og det skal både kar og kvinne gjera, elles bøte dei ein øyre* [ørtug] *for kvar penning.*» Etter den nye kristenrett som trådte i kraft utpå 1300-tallet, var skatteplikten knyttet til plikten til å gå til skrifte som gjaldt for alle over tolv år - om de hadde råd. Avgiften ble betalt til sognepresten som ga pengene til kollektorer eller bispesetet. Overordnet ansvar for pengene hadde erkebiskopen i Nidaros; kongen hadde plikt til å yte nødvendig bistand. Alt ved kroningen av Magnus Erlingsson i 1164 lovet Magnus å overholde ordningen. Til gjengjeld ga paven løfte om å gi landet beskyttelse om det var påkrevd. men dette må ha mistet sin betydning, for hvem skulle paven beskytte i en konflikt mellom to land som begge betalte peterspenger? På 1300-tallet ble peterspengene trolig regnet som én av flere paveskatter, et historisk hjemlet krav som kunne innskjerpes med de sanksjonsmidler kirkeretten åpnet for.   

På 1300-tallet ble all paveskatt fra Skandinavia sendt sørover via Brügge i Flandern, der de største italienske forretningsbankene hadde kontorer som sørget for videre overføring til Avignon, vanligvis som vekselbrev for å unngå den risikofylte transporten av kontanter. Det er uklart hvordan opptellingen ble regnet i en tid da sølvinnholdet i norsk mynt avtok. På 1200-tallet var ulike typer penning i omløp, «svartkroner» med lite sølv og mye kobber, mens «hvitroser» hadde høyere sølvinnhold.

Tre andre typer av avgifter til pavestolen måtte betales av geistlige:
* Korstogstiende (i Norge fra 1274),
* servitier (i Norge fra 1312) og
* annater (i Norge fra 1316). *Annata* («årsavling») var avgiften som både biskoper og pave krevde av ledig embete, tilsvarende inntekten fra det første hele eller halve årets inntekt av embetet.

## Referanser
Oceanology

***Oceanology*** (Okeanologiya) er et russisk fagtidsskrift grunnlagt i 1961 som dekker alle sider av de marine vitenskaper. Det publiserer original forskning innen alle havforskningens forskningsområder, både når det gjelder teoretiske studier og praktiske eksperimenter. Tidsskriftet dekker områder som fysikk, kjemi, biologi, geologi og teknisk oseanografi. Det bringer også anmeldelser av bøker og informasjon om konferanser, symposier, tokt og annet av interesse for det oseanografiske miljø.

*Oceanology*s redaktør var Mikhail E. Vinogradov, medlem av Det russiske vitenskapsakademi. I 2015 var Robert I. Nigmatulin redaktør.

## Kilder
*Omtale hos springer.com
Leeds og Liverpoolkanalen

**Leeds and Liverpool Canal** er en kanal som går mellom Leeds og Liverpool i det nordlige England. Kanalen er 205 kilometer lang og har sitt høyeste punkt 149 meter over havet. Kanalen fikk klarsignal til å begynne å bygges i mai 1770. Utgravingen av kanalen startet i 1774, men i 1781 tok pengene slutt. Ny finansiering ble ordnet og i 1789 ble byggingen gjenopptatt. Kanalen ble ikke ferdigstilt før i 1816.

## Bakgrunn
På midten av 1700-tallet hadde de voksende byene i Yorkshire, blant annet Leeds, Wakefield og Bradford, fått økt handel. Mens Aire og Calder-kanalen forbedret forbindelsen østover for Leeds, var kommunikasjonen vestover begrenset. 

Hendelsmennene i Bradford ønsket å øke tilgangen på kalkstein for å koke kalk for mørtel og til jordbruket ved å benytte kull fra Bradfords kullgruver og for transportere tekstiler til havnene i Liverpool. På vestkysten ønsket handelsmennene i den travle havnen i Liverpool billig tilgang på kull for skipsfarten og for fabrikkene, og ville ha uttak fra industriregionene i Lancashire. Inspirert av effektiviteten til de kunstige kanalene, åpnet Bridgewater-kanalen i 1759-1760. En kanal over Penninene knyttet Liverpool og Hull (via Aire og Calder-kanalen) ville gi opplagte handelsfordeler.

Et offentlig møte kom i gang ved Sun Inn i Bradford den 2. juli 1766 for å fremme byggingen av en slik kanal. John Longbotham ble engasjert for undersøke og foreslå en rute. To grupper ble opprettet for å fremme et opplegg, en i Liverpool og en i Bradford.

## Referanser


## Litteratur
* Clarke, Mike (1990): *The Leeds and Liverpool Canal*. Preston: Carnegie Press. ISBN 0-948789-40-9.
* Skempton, Alec; et al. (2002): *A Biographical Dictionary of Civil Engineers in Great Britain and Ireland: Vol 1: 1500 to 1830*. Thomas Telford. ISBN 0-7277-2939-X.
* Priestley, Joseph (1831): ''Historical Account of the Navigable Rivers, Canals and Railways of Great Britain''. Longman, Green.

## Eksterne lenker
* 
*  Leeds & Liverpool Canal, gåturer, sykkelruter, attraksjoner og besøk.
* Leeds & Liverpool Canal, historie og virtuell tur
* Fotografier og historie fra Leeds & Liverpool Canal
Dratapp

**Dratapp**, også kalt **åpner**, **boksring**, **knekkjekk**, **metallhempe** eller  **tab**, er åpningsmekanismen på en drikkeboks normalt av aluminium. Betegnelsen er direkte oversatt fra det engelske *pull tab*. Dratapper i litt forskjellige utførelser ble tatt i bruk på 1960-tallet. Den såkalte *stay tab* der ringhåndtaket og det vesle lokkbiten blir stående i boksen, ble vanlig på 1980-tallet.

I Norge er det flere organisasjoner, enkeltpersoner, grupper og bedrifter som samler inn dratappene og sender dem til Asia, hvor de kan bli omgjort til rullestoler og proteser til fattige. Dette er ikke en særlig effektiv måte å drive veldedighet på, siden skrap-aluminium har en pris rundt 10 kr pr kilo, og man trenger ca 2500 ringer for å få en kilo.  Det kostet i 2018 876 kr å sende en pakke på 10&nbsp;kg med posten til Thailand.

I 1987 samlet McDonald’s inn dratapper, der metallverdien gikk til veldedighet, mens formålet var først og fremst å samle inn dratappene. I Australia samler Rotary inn dratapper som resirkuleres lokalt, men der inntektene går til proteser i Thailand, Malaysia, Laos og Kambodsja. Drammens Ølets Venner, - er en av organisasjonene som har organisert innsamling av disse, - men kaller dem enten for åpnerringer, - eller åpner-ringer.

NRK utgav i april 2019 radiodokumentaren «Boksringenes herre» som redegjorde for hvordan dr. Therdchai Jivacate i Chiang Mai på 90-tallet laget proteser av plasten fra yoghurtbegre og aluminium fra boksringer. Målet var å bruke billige lokale materialer, og prosjektet ble en suksess som ble omtalt blant annet på Discovery Channel. Det viste seg etter hvert at aluminiumen var for dårlig over tid slik at protesene gikk i stykker, og prosjektet gikk derfor bort fra å bruke dratapper.



File:Beverage_pull_tab.jpg|Dratapp fra 1970-tallet. Moderne varianter løsner ikke fra boksen, men blir stående fast 
File:Ring pulls.jpg|En samling dratapper fra drikkebokser av aluminium 
File:POE Stay-on tab.jpg|Brusboks med dratapp som blir stående etter at boksen er åpnet  
Fil:Öffnen einer Getränkedose.gif|Åpning av en drikkeboks



## Referanser
Seiland nasjonalpark

**Seiland nasjonalpark** (nordsamisk: *Sievjju álbmotmeahcci*) er en norsk nasjonalpark som ligger på øya Seiland i Vest-Finnmark; med fjorder, fjell og to isbreer. Parken ble opprettet 8. desember 2006, for å  «*bevare et alpint kystlandskap med et egenartet og variert biologisk mangfold, sikre variasjonsbredden av naturtyper i regionen, bevare landskapsformer og særpregede geologiske forekomster og verne om kulturminner*» og den dekker et område på 316,3 km².

Nasjonalparken ligger i kommunene Alta og Hammerfest. Øya Seiland er den nest største øya i Finnmark etter Sørøya, og de to isbreene på øya, Seilandsjøkelen og Nordmannsjøkelen, er Skandinavias nordligste isbreer, og er også de lavest liggende breene i Skandinavia.

## Geografi, landskap, geologi
Seilandslandskapet domineres av mange små og store fjorder. De to største er Store Kufjorden og Jøfjorden, som går nord-sør, og nesten deler øya i to. Det mest alpine terrenget ligger vest på øya. Her stuper flere bratte fjell ned i havet. Sør for Seilandsjøkelen (på østsiden) er det et platå med småkupert terreng. Gjennom dette platået renner Melkelva, uberørt av inngrep, fra bre til fjord.

## Flora og fauna
Berggrunnen er svært næringsrik i fjellområdene i den sørlige delen av nasjonalparken. Her vokser en artsrik og særpreget vegetasjon, med sjeldne fjellplanter som dvergarve, snøgress og stjernøyvalmue.

De bratte fjellene i vest er bosted for rik og variert rovfuglbestnad. Her hekker havørn, jaktfalk, dvergfalk, tårnfalk og fjellvåk. Langs kysten er det små kolonier med måkefugl, vadere, grågås, ærfugl og teist.

Av pattedyr finnes oter, hare og røyskatt, foruten store mengder tamrein i sommerhalvåret.

## Kulturminner
Det finnes kulturminner fra flere tidsaldre og kulturer på øya. Funn fra steinalderen og jernalderen, sammen med fangstanlegg er vitnesbyrd om gammel bosetning. Det finnes dokumentasjon i kart på bosetning i nesten hver fjordarm på 180--tallet, og samenes bruk av øya som sommerbeite for tamrein har både preget landskapet og gitt fysiske kulturminner i form av buer og gjerder.

## Forvaltning og bruk av området
Verneforskriften fastslår at «Ivaretakelse av naturgrunnlaget innenfor nasjonalparken er viktig for samisk kultur og næringsutnyttelse. Området skal kunne brukes til reindrift».

Det er ikke tilrettelagt med merka stier og åpne hytter i nasjonalparken, og det er ingen veier inn til området. Det går ferje fra Akkarfjord nær Hammerfest til *Kjerringholmen* nord på Seiland. Det går godsrutebåt fra Hammerfest til Øksfjord som anløper kirkestedet Altneset sør på øya.

## Referanser
;Fotnoter


;Litteratur
* Per Arne Askeland. *Drømmelandet : en fotografisk reise i Seiland nasjonalpark*. Alta : Askeland foto-media , 2007 ISBN 978-82-997698-0-8

## Eksterne lenker
*  
*
Herredsrett

**Herredsrett** er et tidligere navn på domstolene i første instans, det vil si på laveste nivå, i enkelte byer og i landdistriktene i Norge. De tilsvarende domstolene i bykommunene ble kalt byretter. Alle herreds- og byretter endret navn til tingretter fra 1. januar 2002.

## Se også
*Tingrett
*Byrett
*Herredskommune

## Eksterne lenker
* Forlsag til ny domsstolsstruktur i Norge i Stortingsmelding nr. 23 (2000-2001)
* Domstol.no om herredsrett
My Boobs are OK

«**My Boobs Are OK**» er en sang av den norske artisten Lene Alexandra. Sangen var den første singelen fra Lene Alexandras debutalbum *Welcome To Sillycone Valley* som ble utgitt i 2008.

## Hitlisteplasseringer
«My Boobs are OK» gikk inn første gang på 15.-plass på VG-lista Topp 20, og klatret siden hver uke, til den nådde sin beste plassering på 5.-plass. Sangen nådde også plass nummer 5 på lista over nedlastinger. På svenske hitlister debuterte sangen med 23.-plass, og nådde helt opp til plass nummer 20. Sangen nådde også plass nummer 12 på nedlastingslistene og plass nummer 1 på lista over mest nedlastede videoer.

Listeplasseringer i andre land:
*5.-plass (Finland)
*14.-plass (Danmark)
*20.-plass (Sverige)
*100.-plass (Nederland)

Musikkvideoen, som er delvis animert, er laget av Marcel Leliënhof (Mia Gundersens tidligere mann), Rasmus Sivertsen og *Qvisten animasjon*. Låten er skrevet og produsert av Stanley Ferdinandez, Tommy Berre og Urban Robertsson

## Referanser


## Eksterne lenker
* Musikkvideoen på Dagbladet
* Lene Alexandras offisielle hjemmeside
First Succession Act

**First Succession Act**, også kjent som **Succession to the Crown Act 1533**, var en lov som ble vedtatt av Det engelske parlamentet under Henrik VIII i mars 1534. 

Loven fjernet hans eldste datter, Mary, fra arvefølgen og definerte henne som uektefødt, og gjorde Elizabeth til tronarving. Dette skjedde etter at kongens ekteskap med Marys mor, Katarina av Aragón, hadde blitt erklært ugyldig, og han hadde giftet seg og fått datteren Elizabeth med Anne Boleyn.

Det ble også slått fast i loven at alle undersåtter, om det ble krevet av dem, måtte sverge en ed på at de anerkjente loven. Å nekte å gjøre dette ble regnet som høyforræderi.  

Loven ble senere modifisert gjennom *[[Second Succession Act]]*, som erklærte at også Elizabeth var uektefødt. Begge søstre ble gjeninnsatt i arverekkefølgen i *[[Third Succession Act]]*. 

Den nåværende tronfølgeloven i Storbritannia er *[[Act of Settlement 1701]]*. 

## Referanser
Vittorio Tamagnini

**Vittorio Tamagnini** (født 28. oktober  1910 i Civitavecchia, død 20. januar 1981) var en profesjonell bokser fra Italia. Under Sommer-OL 1928 vant han gull i bantamvekt.

## OL-medaljer
* 1928  Amsterdam -  **Gull** i boksing, bantamvekt  Italia

## Referanser


## Eksterne lenker
*
Daniel Andersson (1977)

**Daniel Jerry Andersson** (født 1977) er en svensk fotballeder, fotballtrener og tidligere fotballspiller. 

Som aktiv spiller var han fast på midtbanen på Malmö FF, og var også lagkaptein den siste tiden før han la opp som spiller.

I november 2012 meddelte Andersson at han hadde spilt sin siste kamp, og at han kun ville være assisterende trener for Malmö FF.

## Privat
Daniel Andersson er yngre bror til Patrik Andersson og sønn til Roy Andersson. 

## Meritter
* Valgt till årets midtbanespiller 1997
* A-landskamper
* EM 2000
* VM 2006
* SM-gull 2004

## Referanser


## Eksterne lenker
* 
* MFF-statistik - sesongen 2004 & sesongen 2005+
* landskamper 2007